钦定古今图书集成/方舆汇编/职方典/第1170卷 > 《印台书院记》罗洪先
## 钦定古今图书集成/方舆汇编/职方典/第1170卷 > 《印台书院记》罗洪先

楚傅子德辉，居应台山之侧，察宜观象，登冈阜，彝直，
若冥契焉。学成，出为天子御史，有能声。既蹶而兴，不
变所操，人谓《傅子》得之应台。云。罗子曰：“袭水土而敦
仁者，大智之造也；慕幽郁而藏用者，强服之修也；乐
旷莽而寄情者，捐俗之适也；兴采物而呈葩者，多文
之资也。傅子奚得诸？进不失正，退则得己，唯大智者”
为然。御史，法臣也。法臣以法进退天下，犹山之群望
也，得失人皆议之矣。《诗》曰：“天作高山。”夫人亦有之。中
立而不倚，乃所谓乐山也。傅子奚得诸？然则非得之
应台乎？